། །སྐུ་གསུང་ཐུགས་ཀྱི་རྡོ་རྗེའི་
མཐུས། །འཇིགས་བྱེད་འཇིགས་པར་བྱེད་པ་པོ། །རྡོ་རྗེ་འཇིགས་བྱེད་ལ་བཏུད་
དེ། །དེ་ཡི་སྒྲུབ་པའི་རིམ་པ་བཤད། །
འདི་ཡི་དཀྱིལ་འཁོར་དུ་དབང་བསྐུར་བ་ཐོབ་ཅིང་དམ་ཚིག་དང་ལྡན་པས་འདི
ཉམས་སུ་ལེན་པར་འདོད་པའི་རྣལ་འབྱོར་པས། སྟན་བདེ་བ་ལ་ཅི་བདེ་བར་ཁ་ལྷོ་
ཕྱོགས་སུ་བལྟས་ཏེ་འདུག་ལ། སྐྱབས་སུ་འགྲོ་བ་དང༌། སེམས་བསྐྱེད་པ་སྔོན་དུ་
སོང་ནས་སྐད་ཅིག་གིས་རང་ཕྱག་གཉིས་པར་དམིགས་(༢༤༣)པའི་ཐུགས་ཀར་ཉི་མ་
ལ་གནས་པའི་ཧཱུྃ་ལས་འོད་འཕྲོས་པས། བླ་མ་མི་བསྐྱོད་པའི་རྣམ་པ་ཅན་གྱིས་དབུར་
བརྒྱན་པའི་རྡོ་རྗེ་འཇིགས་བྱེད་ལ་སངས་རྒྱས་དང་བྱང་ཆུབ་སེམས་དཔའ་ཐམས་ཅད་
ཀྱིས་བསྐོར་བ་མདུན་གྱི་ནམ་མཁར་སྤྱན་དྲངས་ལ། ན་མོ་གུ་རུ་བྷྱཿདང་ན་མ་ཤྲྰི
བཛྲ་བྷཻ་ར་ཝ་མཎྜ་ལེ་བྷྱཿས་བླ་མ་དང་ལྷ་ལ་ཕྱག་འཚལ་ནས། ཨོཾ་བཛྲ་ལ་སྱེ་ཧཱུྃ་གིས་
སྒེག་མོ་དཀར་མོ། ཨོཾ་བཛྲ་མཱ་ལེ་ཧཱུྃ་གིས་ཕྲེང་བ་མ་སེར་མོ། ཨོཾ་བཛྲ་གཱི་ཏཱི་ཧྲཱིཿས་
གླུ་མ་དམར་མོ། ཨོཾ་བཛྲ་ནིཎཱི་ཨཱཿས་གར་མ་ལྗང་གུ་དང་། ཡང་ཨོཾ་བཛྲ་དྷུ་པེ་ཧཱུྃ་
གིས་བདུག་སྤོས་མ་དཀར་མོ། ཨོཾ་བཛྲ་པུཥྤ་ནཱཾ་གིས་མེ་ཏོག་མ་སེར་མོ། ཨོཾ་བཛྲ་དཱི་
པེ་ཧྲཱིཿས་མར་མེ་མ་དམར་མོ། ཨོཾ་བཛྲ་གདྡྷེ་ཨཱཿས་དྲི་མ་ལྗང་གུ་རྣམས་རང་གི་སྙིང་
464-

དཔལ་རྡོ་རྗེ་འཇིགས་བྱེད་ཀྱི་མངོན་རྟོགས།
ག་ནས་སྤྲོས་ལ་རེ་རེ་ལའང་དཔག་ཏུ་མེད་པར་གྱུར་པས། ཚོགས་ཀྱི་ཞིང་མཆོད་
ནས། དཔལ་ཆེན་པོའི་ཐུགས་ཀར་ཐིམ་པར་བསམ་མོ། །དེ་ནས། དཀོན་མཆོག་
གསུམ་ལ་བདག་སྐྱབས་མཆི། །ཞེས་པ་ལ་སོགས་པ་ཡན་ལག་བདུན་པ་ལན་གསུམ་
དང༌། སྲས་བཅས་སངས་རྒྱས་ཐམས་ཅད་དང༌། །ལ་སོགས་པས་སྡོམ་པ་གཟུང་
བ་ལན་གསུམ་བྱས་ནས། བྱམས་པ་དང༌། སྙིང་རྗེ་དང་། དགའ་བ་དང་། བཏང་
ནས་ཨོཾ་ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་ཝ་ཨཱདྨ་ཀོ྅་ཧཾ། ཞེས་བདག་གཞན་ཐམས་ཅད་མི་
སྙོམས་ཏེ་ཚད་མེད་པ་བཞི་བསྒོམ་པ་ནི་བསོད་ནམས་ཀྱི་ཚོགས་བསགས་པའོ།
།དེ་
དམིགས་པ་སྟོང་པ་ཉིད་དུ་བསྒོམ་པ་ནི་ཡེ་ཤེས་ཀྱི་ཚོགས་བསགས་པའོ། །དེ་ནས་
སྟོང་པའི་ངང་ལས་པཾ་ལས་པདྨ་འདབ་མ་བརྒྱད་པར་སྔོན་གྱི་སྨོན་ལམ་གྱི་མཐུས་རཾ་
ལས་ཉི་མའི་དཀྱིལ་འཁོར་གྱི་སྟེང་དུ་ཧཱུྃ་ལས་སྣ་ཚོགས་རྡོ་རྗེ་ཧཱུྃ་གིས་མཚན་པ་ལས་
ཕྱོགས་ཀུན་ཏུ་འོད་ཟེར་འཕྲོས་པ་ལས་སྲ་ཞིང་བརྟན་པ་མི་ཕྱེད་ཅིང་རྒྱ་ཆེ་བ། རྡོ་
རྗེའི་གཞི་ར་བ་དྲ་བ་གུར་བླ་རེ་ཕྱི་རོལ་དུ་བསྐལ་པའི་མེ་ལྟ་བུའི་ཡེ་ཤེས་ཀྱི་མེ་རི་འབར་
བས་བསྐོར་བའི་སྲུང་བའི་འཁོར་ལོ་བསྒོམས་ནས། ཨོཾ་བཛྲ་རཀྵ་རཀྵ་ཧཱུྃ་ཧཱུྃ་ཧཱུྃ་
ཕཊ། ཅེས་ལན་གསུམ་གྱི་བྱིན་གྱིས་བརླབ་བོ། །དེ་ནས་སྲུང་བའི་འཁོར་ལོའི་ནང་
དུ་ཨེ་ལས་ཆོས་འབྱུང་གྲུ་གསུམ་མཐིང་ནག་ཡངས་ཤིང་རྒྱ་ཆེ་བ་འབར་བས་བསྐོར
བའི་དཀྱིལ་འཁོར་གྱི་ནང་དུ། ཡཾ་ལས་རླུང་གི་དཀྱིལ་འཁོར་ལྗང་སྔོན་སྲ་ཞིང་བརྟན་
པའི་གཞི་ལ་ཁྲག་ཞག་འཁྲུགས་པའི་རྒྱ་མཚོ་ཆེན་པོའི་ཀློང་དཀྱིལ་དུ། མི་མགོ་སྐམ་
པོའི་ར་བ་ཟླུམ་པོ་སྒོ་གཅིག་དང་ལྡན་པའི་སྟེང་ཀེང་རུས་ཀྱིས་ཕུབ་པ།
གཡང་བཞིའི
བླ་རེ་དང༌། རྒྱུ་རློན་གྱི་ལྡ་ལྡི་དང༌་། རུས་པའི་ཕྲེང་བ་ལ་སོགས་པས་བརྒྱན་པའི་
གཞལ་མེད་ཁང་གི་ཕྱི་རོལ་དུ་ཇི་སྐད་བཤད་པའི་མཚན་ཉིད་ཅན་གྱི་དུར་ཁྲོད་ཆེན་
པོ་བརྒྱད་ཕྱོགས་སྐྱོང་བ་དང་༌། ཞིང་སྐྱོང་བ་དང༌། ཤིང་དང༌། སྤྲིན་དང༌། མེ་
465

ས་སྐྱ་བཀའ་འབུམ། ༼འ༽ འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གཉིས་པ།
དང༌་། ཆུ་དང་། མཆོད་རྟེན་དང་། ཀླུ་དང་བཅས་ཤིང་གྲུབ་པ་ཐོབ་པའི་དཔའ་
བོ་དང༌། རྣལ་འབྱོར་མ་དང༌་། འདྲེ་དང། སྲིན་པོ་དང༌། མཁའ་འགྲོ་
དང༌་། མཁའ་འགྲོ་མ་དང་། རོ་དང་། རོ་ལངས་དང༌། ཤ་ཟ་དང་། འབྱུང་
པོས་ཡོངས་སུ་གང་བས་བསྐོར་བའི་ནང་དུ།  ྃཔཾ་ལས་པདྨ་འདབ་མ་སྟོང་དང་ལྡན་
པའི་སྟེང་དུ་ཨ་ལས་ཟླ་བའི་དཀྱིལ་འཁོར་གྱི་དབུས་སུ་རང་གི་ཤེས་པ་ཡི་གེ་དྷཱིཿཉི་
མའི་མདོག་ཅན་དུ་དམིགས་པ་ལས། ཚད་མེད་པའི་འོད་ཟེར་འཕྲོས་པས་གཞལ་
དུ་མེད་པའི་སེམས་ཅན་གྱི་དོན་བྱས། སླར་འདུས་ཏེ་ཡོངས་སུ་གྱུར་པ་ལས། རང་
ཉིད་འཇམ་དབྱངས་སུ་གྱུར་པ་ནི།
གསེར་བཙོ་མའི་མདོག་ཅན་ཞལ་གཅིག་ཕྱག་
གཉིས་པ། བསྒྱིངས་པ་དང་བཅས་པའི་རྡོ་རྗེའི་སྐྱིལ་ཀྲུང་གིས་བཞུགས་ཤིང་།
གཡས་པའི་ཕྱག་གིས་རབ་ཏུ་འབར་བའི་(༢༤༤)རལ་གྲི། གཡོན་པས་ཨུཏྤལ་ལ་གནས་
པའི་ཤེས་རབ་ཀྱི་ཕ་རོལ་ཏུ་ཕྱིན་པའི་པུ་སྟི་འཛིན་པ། རལ་པའི་ཟུར་ཕུད་ལྔ་དང་
ལྡན་ཞིང་རིན་པོ་ཆེའི་རྒྱན་ཐམས་ཅད་ཀྱིས་བརྒྱན་པ། དར་སྣ་ཚོགས་པའི་ན་བཟས་
ཀླུབས་ཤིང་འོད་ཟེར་དཔག་ཏུ་མེད་པ་འཕྲོ་བ། ཞི་བ་དང་སྒེག་པ་དང་འཛུམ་པའི་
ཉམས་དང་ལྡན་པར་བལྟའོ། ། དེའི་ཐུགས་ཀར་ཉི་མའི་སྟེང་དུ། ཧཱུྃཧཱུཾ་བསམས་པ་
ལས་ཕྱོགས་བཅུར་འོད་ཟེར་འཕྲོས། སངས་རྒྱས་དང་བྱང་ཆུབ་སེམས་དཔའ་ཐམས་
ཅད་ལ་ཕོག་པས་དེ་རྣམས་ཀྱི་ཐུགས་ཀ་ནས་གཤིན་རྗེ་གཤེད་ཀྱི་ཁྲོ་བོ་དཔག་ཏུ་མེད་
པ་སྤྱན་དྲངས་པ་བདག་ལ་ཐིམ་ཞིང་ཡོངས་སུ་གྱུར་པ་ལས་འབར་བ་དང་བཅས་པའི་
འོད་ཀྱི་ཕུང་པོ་ཆེན་པོར་གྱུར། དེ་ལས་ཡང་འོད་ཟེར་འཕྲོས་པས། སངས་རྒྱས་དང་
བྱང་ཆུབ་སེམས་དཔའ་རྣམས་ཀྱི་ཐུགས་ཀ་ནས་ཨཱ་ལི་དང་ཀཱ་ལི་དང་རྩ་སྔགས་
དང༌། སྙིང་པོ་དང་། ཉེ་བའི་སྙིང་པོ་རྣམས། རང་རང་གི་སྒྲ་འབྲུག་གི་དབྱངས་
ལྟར་སྒྲོགས་བཞིན་པ་དཔག་ཏུ་མེད་པ་བཀུག་ལ་ཐིམ་པས། ཧཱུྃཧཱུཾ་གི་ཡི་གེ་མཐིང་ག་
466

དཔལ་རྡོ་རྗེ་འཇིགས་བྱེད་ཀྱི་མངོན་རྟོགས།
ཆེན་པོ་ཞིག་ཏུ་གྱུར། དེ་ལས་འོད་ཟེར་དཔག་ཏུ་མེད་པ་འཕྲོས་པས། སངས་རྒྱས་
དང་བྱང་ཆུབ་སེམས་དཔའ་རྣམས་ཀྱི་ཐུགས་ཀ་ནས། རྡོ་རྗེ་དང་གྲི་གུག་དང་ཐོད་
པ་ལ་སོགས་པ་ཕྱག་མཚན་དཔག་ཏུ་མེད་པ་བཀུག་ལ་ཐིམ་པས། རྡོ་རྗེ་ནག་པོ་རྩེ་
ལྔ་པ་ཤིན་ཏུ་གདེངས་པ་ལྟེ་བར་ཧཱུྃ་གིས་མཚན་པ་ཅིག་ཏུ་གྱུར། དེ་ལས་འོད་ཟེར་
དཔག་ཏུ་མེད་པ་འཕྲོས་པས་ནམ་མཁའི་ཁམས་ཀྱིས་གཏུགས་པའི་སྣོད་ཐམས་ཅད་
གཞལ་ཡས་ཁང་དང༌་། བཅུད་ཐམས་ཅད་གཤིན་རྗེ་གཤེད་ཀྱི་ཁྲོ་བོའི་ཚོགས་སུ་བྱས་
ནས་སླར་འདུས་ཤིང་ཡོངས་སུ་གྱུར་པ་ལས། བདག་ཉིད་ཁྲོ་བོའི་རྒྱལ་པོ་རྡོ་རྗེ་
འཇིགས་བྱེད་དུ་གྱུར་པ་ནི། སངས་རྒྱས་ཀུན་གྱི་ཡེ་ཤེས་སྐུ། །གཅིག་ཏུ་བསྡུས་པ་
འཇམ་པའི་དབྱངས། །ཐུགས་རྗེས་གདུག་པ་འདུལ་བའི་ཕྱིར། །ཁྲོ་བོར་གྱུར་པ་
གཤིན་རྗེ་གཤེད། །ཞལ་དགུ་སུམ་ཅུ་རྩ་བཞིའི་ཕྱག །བཅུ་དྲུག་ཞབས་ཀྱི་གཡས་
རྣམས་བསྐུམ། །གཡོན་བརྐྱང་རྣམ་པར་བསྒྱིངས་པས་བཞུགས། །རྩ་ཞལ་མ་ཧེ་ཁྲོས་
པའི་གདོང༌། །ཧཱུྃ་དང་ཕཊ་ཀྱི་སྒྲ་སྒྲོགས་པ། །སྟེང་ཞལ་དམར་པོ་རྒྱ་ཆེར་
བཞད། །དེ་སྟེང་འཇམ་དཔལ་གཞོན་ནུའི་ཞལ། །གསེར་གྱི་མདོག་ཅན་ཤིན་
ཏུ་འཛུམ། །གཡས་པའི་རྭ་ཡི་ཕྱོགས་ཀྱི་ཞལ། །དང་པོ་སྔོན་པོ་མཆེ་བ་
གཙིགས། །གཉིས་པ་དམར་པོ་ལྗགས་འདྲིལ་ཞིང༌་། །གསུམ་པ་སེར་པོ་ཁྲོ་གཉེར་
ཅན། །གཡོན་པའི་རྭ་ཡི་ཕྱོགས་ཀྱི་ཞལ། །།དང་པོ་དཀར་པོས་རྨོངས་པར་
བྱེད། །གཉིས་པ་དུད་ཁས་རེངས་པར་བྱེད། །གསུམ་པ་ནག་པོས་གསོད་པར་
བྱེད། །ཁྲོ་ཞལ་ཐམས་ཅད་སྤྱན་གསུམ་ལྡན། །གཡས་པའི་ཕྱག་རྣམས་རིམ་པ་
བཞིན། །གྲི་གུག་འཕང་མདུང་གཏུན་ཤིང་དང་། །ཆུ་གྲི་རྡོ་རྗེ་རྩེ་གཅིག་པ། །དགྲ་
སྟ་མདུང་མདའ་ལྕགས་ཀྱུ་དང་། །དབྱུག་པ་ཁ་ཧཱུཾ་འཁོར་ལོ་དང༌། །རྡོ་རྗེ་རྩེ་ལྔ་ཐོ་
བ་དང༌། །རལ་གྲི་རྔེའུ་ཆུང་རིམ་བཞིན་འཛིན། །གཡོན་པ་རྣམས་ཀྱིས་རིམ་བཞིན་
-467

ས་སྐྱ་བཀའ་འབུམ། ༼འ》 འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གཉིས་པ།
དུ། །ཁྲག་གིས་གང་བའི་ཐོད་པ་དང་། །མགོ་ཕུབ་རྐང་པ་ཞགས་པ་གཞུ། །རྒྱུ་མ་
དྲིལ་བུ་ལག་པ་དང་། །རོ་རས་སྐྱེས་བུ་གསལ་ཤིང་ཕུག །མེ་ཐབ་ཐོད་ཚལ་སྡིགས་
མཛུབ་དང༌། །འཕན་རྩེ་གསུམ་པ་རླུང་རས་འཛིན། །ཐ་མ་ཡི་ནི་ཕྱག་གཉིས་
ཀྱིས། །གླང་ཆེན་ཀོ་རློན་གོས་སུ་གྱོན། །ཞབས་གཡས་རྣམས་ཀྱིས་རིམ་བཞིན་
དུ། །མི་དང་མ་ཧེ་གླང་བོང་བུ། །རྔ་མོ་ཁྱི་ལུག་ཅེ་སྤྱང་མནན། །གཡོན་རྣམས་
རིམ་བཞིན་བྱ་རྒོད་དང༌། །འུག་པ་ཁྭ་དང་བྱ་རོག་དང༌་། །ནེ་ཙོ་ཁྱུང་ཆེན་རི་སྐེགས་
བཞད། །མནན་ཞིང་ཞབས་རྣམས་(༢༤༥)ཐམས་ཅད་ཀྱིས། །ཚངས་པ་དབང་པོ་
ཉེ་དབང་དང༌། །དྲག་པོ་གཞོན་ནུ་གདོང་དྲུག་རྣམས། །བསྒྱེལ་ནས་ཁ་སྦུབ་ཉིད་
དུ་མནན། །མི་མགོ་སྐམ་པོ་ལྔ་ལྔ་ཡིས། །ཁྲོ་ཞལ་རྣམས་ཀྱི་དབུ་ལ་བརྒྱན། །མི་
མགོ་ཁྲག་འཛག་ལྔ་བཅུ་དང་། །སྦྲུལ་ནག་ཆུན་པོས་དོ་ཤལ་བྱས། །དབུ་སྐྲ་སེར་
པོ་གྱེན་དུ་འབར། །སྤྱན་རྩ་དམར་པོ་གློག་ལྟར་འཁྱུག །རུས་རྒྱན་དྲུག་གིས་སྐུ་ལ་
བརྒྱན། །ཐལ་ཆེན་མཆོག་གི་ཚོམ་བུ་དང༌།
།ཁྲག་ཞག་དམར་པོའི་ཐིག་ལེ་
དང༌་། །ཞག་ཆེན་ཟོ་རིས་རྣམས་ཀྱིས་མཚན། །ལིངྒ་དམར་པོ་གྱེན་དུ་ལངས། །སྐུ་
ལས་སྤྲུལ་པའི་ཕོ་ཉ་འཕྲོ། །སྒེག་པ་དཔའ་བ་མི་སྡུག་པ། །དགོད་པ་དྲག་ཤུལ་
འཇིགས་སུ་རུང་། ། །སྙིང་རྗེ་རྔམ་དང་ཞི་བ་ཡི། །གར་དགུའི་རོ་དང་ལྡན་པ་
ཡིས། །ཡེ་ཤེས་མེ་དཔུང་དབུས་ན་བཞུགས། །དེ་ལྟར་གསལ་བར་དམིགས་པའི་
དཔྲལ་བར་ཨོཾ་དཀར་པོ། མགྲིན་པར་ཨཱཿདམར་པོ། སྙིང་གར་ཧཱུྃ་སྔོན་པོ་བཀོད་
ནས། མིག་བྱང་ཆུབ་སེམས་དཔའ་སའི་སྙིང་པོ། རྣ་བ་ཕྱག་ན་རྡོ་རྗེ། སྣ་ནམ་
མཁའི་སྙིང་པོ། ལྕེ་འཇིག་རྟེན་དབང་ཕྱུག །ལུས་སྒྲིབ་པ་རྣམ་སེལ། ཡིད་ཀུན་
ཏུ་བཟང་པོ། ཞེས་ལྷག་པར་མོས་ནས། རང་གི་སྙིང་གའི་ཧཱུྃ་ལས་འོད་འཕྲོས་པས་
རང་བཞིན་གྱི་གནས་ནས་རྡོ་རྗེ་འཇིགས་བྱེད་ལ་སངས་རྒྱས་དང་བྱང་ཆུབ་སེམས་
468

དཔལ་རྡོ་རྗེ་འཇིགས་བྱེད་ཀྱི་མངོན་རྟོགས།
དཔའ་དང་ཁྲོ་བོ་དང་ཁྲོ་མོའི་ཚོགས་ཐམས་ཅད་ཀྱིས་བསྐོར་བ་སྤྱན་དྲངས་པར་བསམ་
ཞིང་། རྡོ་རྗེ་བསྡུ་བའི་ཕྱག་རྒྱ་དང༌། ཨོཾ་ཨེ་ཧྱ་ཧི་བྷ་ག་ཝཱན་བཛྲ་བྷཻ་ར་ཝ་ས་པ་རི་
ཝཱ་ར་ས་མཱ་ཛཿ ཛཿཧཱུྃ་བྃ་ཧོཿ ཞེས་བརྗོད་པས་མདུན་དུ་བྱོན་པ་ལ་སྔ་མ་ལྟར་མཆོད་
ནས།
བཅོམ་ལྡན་དེ་བཞིན་གཤེགས་པ་ཀུན། །བཅོམ་ལྡན་བདག་ཉིད་ཆེན་པོ་
རྣམས། །ཐུགས་རྗེའི་རང་བཞིན་ཅན་རྣམས་ཀྱི། །ཁྱེད་ཀྱིས་བདག་ལ་དབང་བསྐུར་
སྩོལ། །ཞེས་གསོལ་བ་བཏབ་པས་དེ་བཞིན་གཤེགས་པ་ཐམས་ཅད་ཀྱི་ཡེ་ཤེས་ཀྱི་
བདུད་རྩིས་གང་བའི་བུམ་པས་སྤྱི་བོ་ནས་དབང་བསྐུར་ཞིང་། སངས་རྒྱས་རྣམས་
ནི་ཐམས་ཅད་ཀྱི། །གསང་གསུམ་གནས་ལས་བྱུང་བ་ཡི། །ཁམས་གསུམ་ཀུན་གྱིས་
ཕྱག་བྱས་པ། །རྡོ་རྗེའི་དབང་བསྐུར་ཆེན་པོ་སྦྱིན། །ཨོཾ་བཛྲ་ཨུ་ད་ཀ་ཨ་བྷི་ཥིཉྩ་སུ་
ར་ཏི་ས་མ་ཡ་སྟེ། ཞེས་གསུང་ཞིང་དབང་བསྐུར། བྱང་ཆུབ་སེམས་དཔའ་རྣམས་
ཀྱིས་བཀྲ་ཤིས་བརྗོད། ཁྲོ་བོ་དང་ཁྲོ་མོ་རྣམས་ཀྱིས་བགེགས་བསྐྲད། ཐམས་ཅད་
ཀྱིས་ཁྲོ་བོའི་ཕྱག་མཚན་དང་། ཆས་རྣམས་ཀྱིས་དབང་བསྐུར་བའི་ཆུ་རྒྱུན་གྱིས་རྐང་
མཐིལ་ཡན་ཆད་གང༌། དྲི་མ་ཐམས་ཅད་དག །དབང་བཞི་ཐོབ། ཁྱད་པར་དུ་
ཁྲོ་བོའི་མཐུ་སྟོབས་དང༌། ཕྲིན་ལས་ལ་དབང་བར་བྱས།
པས། མི་བསྐྱོད་པས་དབུར་བརྒྱན་པར་བསམ་མོ། །དེ་ནས་རང་གི་སྙིང་ག་ནས
རྡོ་རྗེ་ལྕགས་ཀྱུའི་ཚོགས་སྤྲོས་ནས། དབང་གི་ལྷ་དེ་ཉིད་ཡེ་ཤེས་པའི་ཚུལ་དུ་བཀུག་
པར་བསམ་ཞིང་། ཨོཾ་བཛྲ་ཨངྐུ་ཤ་ཛཿ ཞེས་བརྗོད། རྡོ་རྗེ་ཞགས་པའི་ཚོགས་སྤྲོས་
པས། བདག་ལ་ཉེ་བར་བྱོན་པར་བསམ་ཞིང་། ཨོཾ་བཛྲ་པཱ་ཤ་ཧཱུྃ། ཞེས་བརྗོད། རྡོ་
རྗེ་ལྕགས་སྒྲོག་གི་ཚོགས་སྤྲོས་པས་བདག་ལ་བསྟིམ་པར་བསམ་ཞིང་། ཨོཾ་བཛྲ་སྤོ་
ཆུ་ལྷག་མ་ཡར་ལུད་
ཊ་བྃ། ཞེས་བརྗོད། དེ་དག་ཐམས་ཅད་མཉེས་བཞིན་བཞུགས་པར་བསམ་
ཞིང་། ཨོཾ་བཛྲ་གྷཎྜེ་ཧོཿཞེས་བརྗོད་དོ། ། དེ་ནས་རང་གི་སྙིང་གའི་ནང་དུ་ཟླ་བའི་
469

ས་སྐྱ་བཀའ་འབུམ། ༼འི༽ འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གཉིས་པ།
དཀྱིལ་འཁོར་གྱི་སྟེང་དུ་རྒྱུ་རྡོ་རྗེ་འཛིན་པ་རྡོ་རྗེ་སེམས་དཔའ་ལྟ་བུའི་ཡེ་ཤེས་སེམས་
དཔའ་བསྒོམ་ཞིང་། དེའི་ཐུགས་ཀར་ཟླ་བ་ལ་གནས་པའི་རྡོ་རྗེ་ནག་པོ་རྩེ་ལྔ་པ་ལྟེ་
བ་ལ་ཧཱུྃ་གནས་པའི་ཏིང་ངེ་འཛིན་སེམས་དཔའ་བསམ་པར་བྱའོ། །དེ་ནས་འདིའི་
དམ་ཚིག་གི་ཕྱག་རྒྱ་བཅིངས་ལ་གནས་(༢༤༦)གསུམ་དུ་གཏུག་ཅིང༌། ཧྲཱིཿདྷཱིཿ རེ་